Liberija (Kosta Rika)
Liberija (isp. Liberia) – miestas Kosta Rikos šiaurės vakaruose, 215 km nuo San Chosė, prie Liberijos upės. Gvanakastės provincijos ir Liberijos kantono administracinis centras. Veikia Daniel Oduber Quirós tarptautinis oro uostas, pro miestą eina Panamerikos plentas, yra atšaka į Nikoją. Yra bažnyčia, kelios mokyklos. Svarbus turistinis centras – kelionės į Nikojos ir Papagajo pusiasalių kurortus, Rinkon de la Vjechos ugnikalnį ir kt.